text: бауыздау малдың басын құбылаға қаратып, аяғын байлап, тамақтан пышақпен орып жіберу тәсілі. пышағын қайрап, дәретін алып дайындалған қасапшы, ислам қағидасы бойынша бисмилла, сенде жазық жоқ, менде азық жоқ, аллаһу акбар! деп бауыздайды да, аққан қанның түгел ағып бітуін күтеді. мал бауыздап жатқанда, әсіресе құрбандық малы болса «аллаһу акбар» деп қайталап айтып тұрады. қонаққа сойылатын малды есік алдына әкеліп көрсетіп, бата сұрайды.